Arutelust tehakse ka internetis otseülekanne, mida saab jälgida veebiaadressil http://www.riigikogu.ee/live/otse.asx.    Eesti Noorteühenduste Liidu ettekandes käsitletakse järgmisi punkte:    1. Rakendada sotsiaalmaksusoodustust tööandjatele, kes palkavad noori.  2. Eraldada noortele suunatud tööturuteenuste osutamine üldistest tööturuteenustest, luues eraldi struktuuri noortele, kui tööturu riskirühmale, tööturuteenuste osutamiseks.  3. Noorte ettevõtluse soodustamine (ettevõtlusõpe, noortele suunatud programmid Ettevõtluse Arendamise  Sihtasutuse juurde, koostöö koolidega jne).  4. Noorsootöö (sh ka noorteühenduste) rolli laiem teadvustamine noorte tööhõives (sotsiaalne kapital, noorteorganisatsioonides saadavad praktilised oskused, noorsootöötajate panus tõrjutuse ennetamisel jne).  5. Karjääriteenuste kättesaadavuse parandamine. Karjääriõppe ja -nõustamise tagamine igas üldharidus-, kutse- ja kõrgkoolis (noorte ebapiisav ettevalmistus tööturule sisenemiseks, erialase ettevalmistuse ja töökogemuse puudumine, vähene  informeeritus, preventatiivse töö olulisus, karjääriteenuste kättesaadavamaks muutmine jne).  6. Vabatahtlikuna tegutsemise võimaluste loomise tingimuse seadmine riigieelarveliste vahendite eraldamisel kodanikuühendustele ning vabatahtliku tegevuse soodustamine riigi poolt (vabatahtlik töö kui oskuste edasiarendamise võimalus, vabatahtlikele sotsiaalsete garantiide säilitamine jne).  7. Praktikakohtade loomise motiveerimine riigi poolt (praktikakohtade loomine, noortele töökohtade loomine, mentorlusprogrammid,  tööbörsidel osalemine jne).  8. Tööturu osapoolte vaheline koostöö noorte tööpuudusega tegelemisel.    Üldiselt mulle need punktid meeldivad, olen ise varem midagi sarnast kirja pannud.